CELEX: 62021TN0352
Language: fi
Date: 2021-06-13 00:00:00
Title: Asia T-352/21: Kanne 13.6.2021 – Oi dromoi tis Elias v. komissio

6.9.2021   
            
            
               FI
            
            
               Euroopan unionin virallinen lehti
            
            
               C 357/26
            
         
      Kanne 13.6.2021 – Oi dromoi tis Elias v. komissio
      (Asia T-352/21)
      (2021/C 357/40)
      Oikeudenkäyntikieli: kreikka
      
         Asianosaiset
      
      
         Kantaja: Oi dromoi tis Elias (Kalamata, Kreikka) (edustaja: asianajaja S. Vardalas)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan päiväämättömän hylkäyspäätöksen, jonka kantaja vastaanotti 23.4.2021 ja jolla vastaaja hylkäsi kantajan pyynnön (jäljempänä ehdotus) saada osallistua kumppanina EUROPA DIRECT –ohjelmaan kuuluvien toimien toteuttamiseen Kreikassa vastaajan ED-GREECE-2020/SELECTION OF PARTNERS TO CARRY OUT EUROPE DIRECT ACTIVITIES (2021-2025) IN GREECE –ehdotuspyynnön mukaisesti
               
            
                  —
               
               
                  hyväksymään kantajan ehdotuksen saada osallistua kumppanina EUROPA DIRECT –ohjelmaan kuuluvien toimien toteuttamiseen Kreikassa vastaajan ehdotuspyynnön mukaisesti.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa neljään kanneperusteeseen.
      
                  1)
               
               
                  Ensimmäinen kanneperuste, joka perustuu siihen, että vastaaja on arvioinut kantajan ”ehdotusta” virheellisesti ehdotuspyyntöön sisältyvän kriteerin nro 1 osalta katsoessaan, ettei kantaja kuvaa Kalamatan Europa Direct -tiedotustoimiston (EDIC) toiminta-alueen ympäristöä asianmukaisilla ilmaisuilla ja ettei kantaja ota huomioon digitalisointia.
               
            
                  2)
               
               
                  Toinen kanneperuste, joka perustuu siihen, että vastaaja on arvioinut kantajan ”ehdotusta” virheellisesti ehdotuspyyntöön sisältyvän kriteerin nro 2 osalta katsoessaan, että Kalamatan EDIC:llä on vain niukasti yhteyksiä sen kaltaisiin yhteisöihin kuin mikroyritykset, pienet ja keskisuuret yritykset, kansalaisjärjestöt jne.
               
            
                  3)
               
               
                  Kolmas kanneperuste, joka perustuu siihen, että vastaaja on arvioinut kantajan ”ehdotusta” virheellisesti ehdotuspyyntöön sisältyvän kriteerin nro 3 osalta.
               
            
                  4)
               
               
                  Neljäs kanneperuste, joka perustuu siihen, että vastaaja on arvioinut kantajan ”ehdotusta” virheellisesti ehdotuspyyntöön sisältyvän kriteerin nro 4 osalta.